15 शहरों के लिए अलर्ट; 60 किमी स्पीड से चलेंगी हवाएं, पेड़-खंभे गिरने का खतरा
Haryana Weather Temperature - [Kaisa Rahega Aaj Mausam] - राजस्थान, गुजरात के बाद हरियाणा में आज रात को बिपरजॉय की एंट्री होगी। इस दौरान 40 से 60 किलोमीटर की स्पीड से तेज हवाएं चलेंगी। चंडीगढ़ मौसम विभाग ने इसको देखते हुए राज्य के 15 शहरों के लिए ऑरेंज अलर्ट जारी किया है
राजस्थान, गुजरात के बाद हरियाणा में आज रात को बिपरजॉय की एंट्री होगी। इस दौरान 40 से 60 किलोमीटर की स्पीड से तेज हवाएं चलेंगी। चंडीगढ़ मौसम विभाग ने इसको देखते हुए राज्य के 15 शहरों के लिए ऑरेंज अलर्ट जारी किया है। इनमें बहादुरगढ़, सांपला, रोहतक, खरखौदा, सोनीपत, गन्नौर, समालखा, बापौली, घरौंडा, करनाल, गोहाना, इसराना, सफीदों, पानीपत और असंध शामिल हैं।
इन शहरों में तेज हवाओं के साथ गरज और चमक के साथ भारी बारिश की चेतावनी भी मौसम विभाग ने जारी की है। तेज तूफान से पेड़ और खंभे गिरने का खतरा है। दोपहर बाद से सूबे में तेज हवाओं का दौर शुरू होगा।
इन शहरों के लिए येलो अलर्ट
मौसम विभाग के अनुसार बिपरजॉय का आंशिक असर दूसरे शहरों में भी दिखाई देगा, इसलिए वहां के लिए येलो अलर्ट जारी किया गया है। इनमें नूंह, तावडू, सोहना, गुरुग्राम, नींगल चौधर , नारनौल, अटेली, महेंद्रगढ़, कनीना, भद्रा, लोहारू, चरखी दादरी, भिवानी, तोशाम, बावल, रेवाड़ी, पटौदी, कोसली, मातनहेल, झज्जर, बहादुरगढ़, बेर खास, भसवानी, बवानीखेड़ा, हांसी, हिसार शामिल हैं।
इसके अलावा आदमपुर, नारनौंद, नाथूसरी, चौपटा, ऐलनाबाद, फतेहाबाद, रानिया, फरीदाबाद, खरखौदा, इंद्री, रादौर, महम, जुलाना, इसराना, जींद, कैथल, नीलोखेड़ी, नरवाना, सिरसा, टोहाना, कलायत, रतिया, डबवाली, थानेसर, गुहला, पेहोवा, शाहाबाद, अंबाला, बराडा, जगाधरी, छछरौली, नारायणगढ़, पंचकूला को भी अलर्ट किया गया है।
बिजली विभाग अलर्ट पर
बिपरजॉय तूफान का राजस्थान में असर देखने के बाद हरियाणा में बिजली विभाग अलर्ट मोड़ पर आ गया है। तेज हवाओं और आंधी तूफान के चलते दक्षिण हरियाणा में पेड़ या बिजली के खंभे गिरने के दौरान बाधित होने वाली बिजली को सुचारु करने की पहले से ही व्यवस्था कर ली गई है। तेज हवाओं से नुकसान होने पर बिजली निगम की टीमों को तैनात कर दिया गया है।इसको लेकर निगम ने कर्मचारियों को आदेश पहले ही जारी कर दिए हैं।
इन जिलों में कल भी रहेगा असर
हरियाणा के उत्तर और दक्षिण हरियाणा के जिलों में 19 जून को भी बिपरजॉय का असर रहेगा। उत्तर हरियाणा के पंचकूला, अंबाला, यमुनानगर, कुरुक्षेत्र, कैथल और करनाल में 40 किलोमीटर रफ्तार से हवाएं चलेंगी। इसके अलावा दक्षिण हरियाणा के महेंद्रगढ़, रेवाड़ी, गुरुग्राम, झज्जर, मेवात, पलवल, फरीदाबाद, रोहतक, सोनीपत और पानीपत में भी हवाओं की यही रफ्तार रहेगी। इस दौरान गरज चमक के साथ बारिश भी होने की चंडीगढ़ मौसम विभाग ने संभावना जताई है।
